Ruĝbeka tropikbirdo

La **Ruĝbeka tropikbirdo**, *Phaethon aethereus*, estas tropikbirdo, nome unu el tri tre proksime rilataj marbirdoj de tropikaj oceanoj.

## Distribuado kaj habitato 
La Ruĝbeka tropikbirdo loĝas en tropika Atlantiko, orienta Pacifiko kaj nordo de Hinda Oceano. La hindoceana raso, nome *P. a. indicus*, estis iam konsiderata plena specio, nome **Malgranda ruĝbeka tropikbirdo**, el Pakistano kaj okcidenta Barato. Ĉefaj reproduktaj areoj estas Karibio al marbordo de plej orienta Venezuelo kaj sekve tra la marbordo de Gujanoj al la tuta marbordo de Brazilo escepte la plej suda, en Pacifiko el marbordo de Meksiko al tiu de plej norda Peruo enhavante ĉefe la Galapagojn, kaj en orienta Atlantiko la insuloj de Kaboverdo, Ascension, Sankta Heleno, Abrolhos kaj Fernando de Noronha. En nordo de Hinda Oceano en la Persa Golfo.

Ili disiĝas amplekse kiam ne reproduktiĝas, kaj foje vagadas ege for, inklude surprizan registron el Granda Britio. Alia estis ĵuse trovita en orienta Nova Skotio, Kanado, kaj alia vidaĵo estis konfirmita ĉe insulo Lord Howe ĉe Aŭstralio en novembro 2010. Ruĝbekaj tropikbirdoj estis vidataj ankaŭ ĉe Matinicus Rock, Maine.

## Aspekto 
eta|maldekstra|Dumfluge, Karibio.
[eta|desktre|Subspecio *P. a. indicus*; ilustraĵo de [Joseph Smit, 1898.]]
eta|desktre|En Abrolhos, Brazilo.
[eta| ovo de *Phaethon aethereus - [Muzeo de Tuluzo]]
Plenkreskulo estas svelta, ĉefe blanka birdo, 48&nbsp;cm longa, sen kalkuli la centrajn vostoplumojn kiuj estas duoble la totalan longon, kaj kun unu metro de enverguro. La longaj flugiloj havas nigrajn markojn ĉe la flugoplumoj. Estas nigra marko traokula. La beko estas ruĝa, kio estas tialo por la komuna nomo. Ambaŭ seksoj estas similaj, do ne estas seksa duformismo, kvankam maskloj averaĝe havas pli longajn vostojn. Junuloj ne havas la vostajn direktilojn, estas grizdorsaj kaj havas flavan bekon. *P. a. indicus* havas malpli da nigra okulstrio, kaj pli oranĝecnuancan bekon.

## Kutimaro 
Ili manĝas fiŝojn kaj kalmarojn, sed estas ne tre lertaj naĝantoj.

Ĝi reproduktiĝas en tropikaj insuloj; la ino demetas ununuran ovon rekte surgrunde aŭ ĉe klifa kornico.

## Subspecioj 
* *P. a. aethereus* - Linnaeus, 1758
* *P. a. indicus* - Hume, 1876
* *P. a. mesonauta* - J. L. Peters, 1930
* *Phaethon aethereus limatus*

## Rilatoj kun homoj 
eta|dekstre|Ventra vido, ĉe Insulo Norda Seymour
La Ruĝbeka tropikbirdo aperas en la valuto de Bermudo, spite negrava aspekto tie. Tiu birdospecio estis selektita kiel nacia birdo de Bermudo super la endemia Bermuda petrelo, kaj la indiĝena Blankvosta tropikbirdo.http://www.royalgazette.com/siftology.royalgazette/Article/article.jsp?articleId=7d8be4330030005&sectionId=60  Tiun historion rakontis tutmonde Associated Press.https://www.google.com/hostednews/ap/article/ALeqM5jVGbxkfslWnZAVTZ7R6XIb-2tGOQD94O1K001

Temas pri unu el la unuaj birdospecioj identigitaj de okcidentanoj en la amerika kontinento; Kristoforo Kolumbo citas ĝin ofte en sia bitakora taglibro de la unua veturo (septembro de 1492).

## Referencoj 
* *Birds of India* de Grimmett, Inskipp kaj Inskipp, ISBN 0-691-04910-6
* *Seabirds: An Identification Guide* de Harrison, Peter ISBN 0-7470-1410-8
* G. S. Tuck, H. Heinzel: *Die Meeresvögel der Welt*, Verlag Paul Parey, Hamburg/Berlin 1980, ISBN 3-490-07818-7

## Plia legado 
Snow, D.W. (1965). "The breeding of the Red-billed Tropicbird in the Galapagos Islands." *Condor'' **67**(3)

## Eksteraj ligiloj 
* Ruĝbeka tropikbirdo  BirdLife International

Kategorio:Faetonoj
Kategorio:Faetonedoj
Kategorio:Faetonoformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko